Наход (трагедија у пет чинова)/3
III

ПРЕЂАШЊИ и ВОЈВОДА ПАЛМАН 

ВОЈВОДА ПАЛМАН (Долази из градске капије, сви му отварају пут, а затим се окупљају око њега): Господо! Господин Цар је опремљен и за који час ће кренути. На први знак нека су вам коњи спремни и послуга, а псари и соколари нек су на својим местима. На други знак, будите у својим седлима. Господина Цара ће пратити српске велможе и војводе, за њима кренућете ви, господо. Поход ће сићи с града и пребродити реку Бистрицу, те њеном десном обалом крај Светога Аранђела ићи на исток, где ће на падинама Шаровим отпочети лов. По наредби Господина Цара, ловом ћу управљати ја, те с тога, ко би имао какву жељу или захтев или размирицу, мени ће се обратити.
УРЛИК РОЛОН: Разумели смо, војводо!
ВОЈВОДА ПАЛМАН (Одлази десно да саопшти и осталима).

Наход (трагедија у пет чинова)